**УТВЪРДИЛ:\_\_\_\_/п/\_\_\_\_\_\_\_\_\_\_**

**ДИМИТЪР БРЪЧКОВ**

**КМЕТ на ОБЩИНА ПЕТРИЧ**

**ТЕХНИЧЕСКИ СПЕЦИФИКАЦИИ**

Настоящият документ представлява „технически спецификации“ по смисъла на § 2, т. 54 от ДР на ЗОП, в който се определят изискванията на възложителя относно характеристики на услугата, като равнище на качество, ниво на изпълнение спрямо изискванията за опазване на околната среда и климата, проектиране, което да отговаря на всички изисквания (включително достъп за хора с увреждания) и оценяване на съответствието, работни характеристики, приложение на продукта, безопасност или размери, включително съотносими към продукта изисквания по отношение на наименованието, под което се продава, терминология, символи, изпитване и методи на изпитване,опаковане, маркиране и етикетиране, инструкции за употреба, производствени процеси и методи на всеки етап от жизнения цикъл на доставката или услугата и процедури за оценяване на съответствието.

Спецификациите описват изискванията на възложителя относно обхвата, качеството и приемането на услугите в изпълнение на обществената поръчка с предмет „Проектиране на допълнителни части за инвестиционен проект „Подобряване на градска среда в УПИ XXV, кв.53, отреден за градски парк“ за изпълнение по Оперативна програма „Региони в растеж” 2014-2020, Приоритетна ос 1 „Устойчиво и интегрирано градско развитие“.

По силата на Договор за обществена поръчка № BG161PO001/5-02/2012/027-U-08 от 19.05.2014 г. в полза на община Петрич е изготвен работен инвестиционен проект за обект: „Подобряване на градска среда в УПИ XXV, кв. 53, отреден за „градски парк”. Изготвянето на проекта е финансирано по Договор за БФП № BG161PO001/5-02/2012/027 в рамките на проект „Създаване на проектна готовност за кандидатстване на община Петрич по Оперативна програма „Регионално развитие“ за периода 2014-2020г. Възложеният проект е изготвен и същият е бил основание за издаване на Разрешение за строеж № 63/15.07.2015 на Главния архитект на Община Петрич.

Със Заповед № ДК -11-6/04.08.2016 г. на Началника на РО НСК Благоевград при РДНСК ЮЗР, след осъществен административен контрол издаденото Разрешение за строеж № 63/15.07.2015г., е отменено.

През месец април 2016 г. община Петрич заявява промяна на инвестиционните намерения в УПИ ХХV, кв. 53 по плана на гр. Петрич с идентификатор № 56126.603.1710 по КККР на гр. Петрич, във връзка с подготовка за участие в проект "Културен двуполюс: Серес - Петрич" по Втора покана на Програмата за сътрудничество INTERREG V‐A Гърция – България 2014-2020, като възлага изготвянето на работен проект за музей, засягащ част от посочения имот в обхват сграда с идентификатор 56126.603.1710.11 по КККР на гр. Петрич, със застроена площ от 893 кв.м. и прилежащата й площ. С така изготвения проект община Петрич кандидатства с проект "Културен двуполюс: Серес - Петрич" по Втора покана на Програмата за сътрудничество INTERREG V‐A Гърция – България 2014-2020, съвместно с община Серес, Гърция

Гореизложените обстоятелства налагат промяна в изготвения по силата на Договор № BG161PO001/5-02/2012/027-U-08 от 19.05.2014 г. в полза на община Петрич работен инвестиционен проект по Договор за БФП № BG161PO001/5-02/2012/027 в рамките на проект „Създаване на проектна готовност за кандидатстване на община Петрич по Оперативна програма Регионално развитие за периода 2014-2020г. за обект: „Подобряване на градска среда в УПИ XXV, кв. 53, отреден за „градски парк”. В изпълнение на изискванията на чл. 15, 17 и 18 от ЗАПСП, Община Петрич има правото да променя изготвения вече инвестиционен проект, в частта му защитена от цитирания нормативен акт, съгласно Договор от 27.06.2016 г. подписан между община Петрич и **ДРУЖЕСТВО ПО ЗЗД „Консорциум ПЕТРИЧ ПРОЕКТ 2014”.**

**Предвид горното, предмет на настоящата процедура е изготвяне на проект с предмет:** Проектиране на допълнителни части за инвестиционен проект „Подобряване на градска среда в УПИ XXV, кв.53, отреден за градски парк“ за изпълнение по Оперативна програма „Региони в растеж” 2014-2020, Приоритетна ос 1 „Устойчиво и интегрирано градско развитие“.

Услугите включват изготвяне на работни проекти по всички необходими проектни части, в съответствие със спецификата на обекта включен в предмета на поръчката, съгласуване на проекта с компетентните институции и осъществяване на авторски надзор по време на строителството

Поръчката включва и всички други дейности, предвидени в ЗУТ, в технологичните правила и нормативи, или необходими за осигуряване на ефективен и качествен контрол при изпълнението на предмета на поръчката.

**1.ПРИЛОЖИМА НОРМАТИВНА УРЕДБА:**

* Закона за устройство на територията,
* Наредба 4 за обем и съдържание на инвестиционните проекти
* Наредба 7/ 22.12 2003 за ПНУОТУЗ
* [Наредба № 4 от 1 юли 2009 г.](http://www.kab.bg/upload/Naredba4.doc)за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания,
* Наредба №Iз-2377/15.09.2011г. за строително-технически правила и норми за осигуряване на безопасност при пожар
* Наредба 2 от 02.10.2004 г за планиране и проектиране на комуникационно-транспортните системи на урбанизираните територии.
* Наредба №2/22.03.2004 за минималните изисквания за здравословни и безопасни условия на труд при извършване на строително – монтажните работи
* Закон за енергийната ефективност /Дв от 14.11.2008 г./
* Наредба №7 от 2004 г. за енергийната ефективност, топлосъхранение и икономия на енергия в сгради
* Наредба №4 от 17.06.2005 г. на МРРБ за проектиране, изграждане и експлоатация на сградни водопроводни и канализационни инсталации.
* Закон за техническите изисквания към продуктите и Наредба за съществените изисквания и оценяване на съответствието на строителните продукти
* Наредба №2/2008 г. за проектиране, изпълнение, контрол и приемане на хидроизолация и хидроизолационни системи на сгради и съоръжения от 2008 г.
* Наредба №3 от 09.06.2009 г. за устройство на електрическите уредби и елпроводни линии.
* Наредба №4 за проектиране, изграждане и експлоатация на ел. уреди в сгради от 2003 г.
* Наредба за съществените изисквания и оценяване на съответствието на елсъоръжения, предназначени за използване в определени граници на напрежението /ДВ. Бр 62/2001 г./
* Наредба 04 за техническа експлоатация на електрообзавеждането /ДВ. Бр. 62/2001г./

Освен всички горе изброени нормативи, да се спазват всички нормативни уредби касаещи горния обект

**2.ИЗИСКВАНИЯ КЪМ ОБЕКТА**

Проектното решение трябва да предвижда изграждането на градски парк на територията на поземления имот. Цялостното обемно-пространствено решение трябва да цели постигането на форми, които доближават усещането до естествената природа и въпреки това да създава усещането за градски парк с неговите неголеми площадни пространства.

С оглед на голямата денивелация на терена, отделните структуриращи елементи от парка трябва да се разположат на тераси конструктивно осигурени с неголями подпорни зидове.

Парковото пространство трябва да се зонира. В близост до съществуващата спортна зала да се проектират игрище за плажен волейбол и многофункционално игрище както и да се обособят резервни терени за спорт. Поради стръмния терен препоръчително е езерото за лодки и водни колела да се ситуира в близост до площадното пространство пред бъдещия музей.

Застроената площ на чашата на езерото да бъде около 3000 кв.м. Същото да бъде оградено от юг с неголяма подпорна стена. Дълбочината му да бъде от 1,2 до окло 1,5 м на водното ниво.

Между него и музея да се обособи място за сух фонтан, който да бъде преход между спортното езеро и сградата.

В непосредствена близост до двата паркинга да се предвидят две тоалетни с по две клетки за мъже и жени, както и една за инвалиди.

Да се предвидят три броя паркови павилиони ситуирани в кътовете за почивка и рекреация. Същите да бъдат проектирани от твърдо дърво. Към зоната за развлечения да се предвиди малък амфитеатър с около 150 места. Същият да бъде покрит с тензилна тента предпазваща участниците от преките слънчеви лъчи. Към същия да се предвиди и малък екран за прожекция на открито, както и малък сутерен за нуждите на атракциона.

В проекта да се обърне особено внимание на детските площадки.Същите да се оборудват за деца от различни възрастови групи при спазване на нормите за безопасно ползване. Препоръчват се също създаване на изкуствени зелени хълмове с пързалки, детска водна площадка.

На подходящо място да се предвиди стена за катерене с височина 4,50/6,00 м за по-големите и сфери за катерене за по-малките. Стената ще се ползва само с инструктор и спасител поради рискове при спортуването. Пред вид безопасност на ползвателите тя ще бъде опасана с висока гелена ограда за да се контролира достъпа до нея през ноща.

Към езерото за лодки,сухия фонтан, както и детската водна площадка да се предвидят необходимите надземни и подземни анекси /помпено и др./

Да се предвиди резервоар за захранване с вода на поливната система, както и място за бъдещ сондажен кладенец.

В източната част на парка да се предвиди малко площадно пространство с поне една детска площадка в озеленената площ. На подходящи места да се предвидят пейки, беседки,чешми и други елементи от градския дизайн.

**2.1.ЧАСТ АРХИТЕКТУРА.**

**ИЗИСКВАНИЯ КЪМ СИТУАЦИОННОТО РЕШЕНИЕ**

Обектът представлява поземлен имот №1710 от КККР на гр. Петрич. Същият е с площ от 54249 кв.м.

Централният вход да се предвиди отново към ул.“Рокфелер“. Допълнително да се предвиди пешеходно влизане и от към ул. „Ген. Тодоров“. Към двата входа да се предвидят паркоместа за около 100 коли и за два – три автобуса.

На територията на бъдещия парк има изградена спортна зала, която не е предмет на сегашното преустройство. Около нея да се предвиди временна ограда с цел контролиране на достъпа. В първия етаж на същата се намират няколко офисни и складови помещения, които могат да се използват в бъдеще за нуждите на парка. Сградата е на два етажа и след бъдещо саниране и преработка ще може да обогати спортната зона която е в съседство.

Западно от южния вход се предвижда преустройство на съществуващата едноетажна сграда в градски Музей.

Изграждането на бъдещата паркова композиция трябва да се съобрази с вписването на тези две сгради в общия характер на парка, както и с особеностите на терена.

Това са съществуващите зелени площи, обслужваща улична мрежа, наклона на терена, който е доста голям за целите на градски парк и др.

Съществуващата алейна мрежа е в доста окаяно състояние. Същата трябва да се подмени изцяло с дълготрайни алейни плочи.

В имота има съществуващи масивни постройки, използвани за работилници, перални помещения и складови помещения. Почти всички от съществуващите сгради са амортизирани, полуразрушени и подлежат на премахване с изключение на двете, споменати по-горе. На разрушаване подлежат и всички бетонови площадки, стърчещи бетонови фундаменти на разрушени вече сгради, бетоновата чаша на съществуващия малък басейн. За премахването им в количествено стойностните сметки трябва да се предвидят средства. Проекта трябва да предложи и организирането на СМР събаряне, както и извозване на строителните отпадъци.

По отношение на оградата проектанта трябва да предвиди демонтиране на цялата ограда към ул.“Ген. Тодоров“. Към бул. „Рокфелер“ металната ограда също трябва изцяло да се демонтира, а бетоновата част да се прецизира съобразно близоста с бъдещата музейна сграда и моделирания около паркинга терен. Основната цел е да се премахне изкуствената бариера между града и парка и той да излезе от рамките на бившото гранично поделение и да се слее с околните пространства. Съществуващата ограда към страничните регулационни линии трябва временно да остане.

Новият вход към бул“Рокфелер“ да се облече с формирани плочи от гнайс. Да се предвиди разрушаване на части от оградата, както и подмазване с циментов разтвор по стените.

**2.2.ЧАСТ ГЕОДЕЗИЯ**

При проектирането да се ползва предоставеното от възложителя заснемане на терена. По част геодезия да се изготви проект по вертикална планировка, трасировъчни планове в подходящ мащаб, картограма на земните маси, както и КСС.

**2.3.ЧАСТ КОНСТРУКЦИИ**

При проектирането да се предвидят следните дейности:

-Изграждане и реконструкция на подпорни стени залегнали в проекта по вертикална планировка и архитектурна ситуация.

-Да се проектират всички съоръжения и сгради – амфитеатър, водно огледало, подземни и надземни съоръжения към него, всички елементи от градския дизайн – паркови павилиони,санитарни възли и др.

-Да се изготвят конструктивни становища за елементите от парка изискващи такива.

**2.4.ЧАСТ ЕЛЕКТРОИНСТАЛАЦИИ**

Да се изготви проект за изграждане на подземната техническа инфраструктура – силно токови и слаботокови мрежи, парково осветление, захранване на всички подобекти ползващи ел енергия и свързването на парка с градската електро мрежа.

**2.5. ЧАСТ ВИК**

На основание изходните данни от ВиК дружеството, архитектурните и геодезически подложки да се изготи ВиК проект за изграждане на нова техническа инфраструктура – водопровод, канализация, поливни системи, захранване на всички елементи от парковия дизайн с вода и канал /плавателно езеро, сух и детски фонтан и др./

**2.6.ЧАСТ „ПАРКОУСТРОЙСТВО И БЛАГОУСТРОЙСТВО“**

Проекта по част паркоустройство да се изготви въз основа на представената от възложителя снимка на съществуващия терен и неговата растителност. Да се изготви проектно решение за алейната мрежа и зелената система, както и запазване на съществуващата ценна дървесна растителност.

**2.7. ПЛАН ПО БЕЗОПАСНОСТ И ЗДРАВЕ**

Да се изготви проект по ПБЗ съгласно Наредба №2/22.03.2004 г. за минималните изисквания за здравословен и безопасен труд при извършване на СМР.

Да се посочат специфичните изисквания при изпълнение на СМР с цел предвиждане на мерки съгласно изискванията за здравословен и безопасен труд и пожарна безопасност.

Да се посочи избора на строителна механизация за изпълнение на СМР.

Посредством графичен материал да се даде информация за организация на строителната площадка както и частите от тротоари, улични и пътни платна, както и обществени пространства, които ще се ползват временно за строителни площадки при условията на чл. 157, ал.5 от ЗУТ.

**2.8.ПОЖАРНА БЕЗОПАСНОСТ**

Проекта по ПБ да се изработи съгласно Наредба № IЗ – 1971/29.10.2009

Проекта да включва обяснителна записка за осигуряване на безопасност при пожар.

**2.9.ПУСО**

Проекта да се разработи съгласно Наредбата за управление на строителните отпадъци и за влагане на рециклирани строителни материали – Дв. Бр. 89/13.11.2012 г.

**3. СЪДЪРЖАНИЕ НА ПРОЕКТНАТА ДОКУМЕНТАЦИЯ:**

**1.**Инвестиционния проект да се разработи в работна фаза и по следните части:

Архитектура, в това число цветово решение на фасадите;

Инженерно-геоложки доклад

Конструктивна;

План за безопасност и здраве, включително „Временна организация на движението", ако се налага специален режим по време на изпълнението;

ВиК – вътрешни инсталации и площадкова канализация;

ЕЛ - силнотокови и слаботокови инсталации;

ОВК;

Проект за пожарна безопасност;

Геодезия – геодезическо заснемане, вертикална планировка и трасировъчен план при дейности по околното пространство на сградата;

Благоустройство и паркоустройство, включващоозеленяване и ограда;

Подробни количествено - стойностни сметки по всички части и общо за проекта.

**4.ОФОРМЯНЕ И ПРЕДСТАВЯНЕ НА ПРОЕКТНИТЕ МАТЕРИАЛИ**

**4.1. ЧЕРТЕЖИ**

Оригиналите на чертежите да бъдат с размери на формат А2 и АЗ — на български. Всички текстове и цифри върху чертежите да бъдат изписани с подходяща големина, така че при намаляването им на формат АЗ да бъдат ясни и четливи.

**4.2.ТЕКСТОВА ЧАСТ**

Текстовата част на проекта да бъде на български език и да бъде комплектована в отделни папки /свитъци/, които да съдържат:

- обяснителна записка;

- всички таблици;

- количествени сметки и ведомости - подробни и обобщени за пътните участъци;

**4.3.ЕКЗЕМПЛЯРИ**

Проектните материали да се представят на Възложителя в следните екземпляри:

- обобщена количествена сметка на български - по 3 комплекта;

- 3 комплекта копия проектна документация на български език с оригинални печати и подписи;

- магнитен носител с пълна информация и запис на проекта на CD - 2бр. Чертежите да бъдат на формат PDF. Текстовите части да бъдат на WORD и на EXCEL.